שיחה:ההתנקשות בראשי הערים הפלסטינים

message: אין ספק שצריך לכתוב 'נסיון' על פי המקובל בערכים אחרים.
השאלה היא האם ראשי הערים ה 'פלסטינים' או 'פלסטיניות' או בכלל 'הערבים' או 'הערביות' או שם אחר? Yyy774 - שיחה 14:12, 10 במאי 2022 (IDT)
replies: text: "ניסיון התנקשות" מתאים למצב שבו ההתנקשות נכשלה. במקרה שלפנינו ההתנקשות הצליחה, שהרי נכרתו שלוש רגליים. ראו הגדרת התנקשות במילו:ן "הִתְנַפְּלוּת, נִסָּיוֹן לִפְגֹּעַ בְּמִישֶׁהוּ אוֹ לְרָצְחוֹ נֶפֶשׁ". כלומר התנקשות איננה רק רצח או ניסיון רצח, אלא גם פגיעה גופנית. אוסיף שהשם "ניסיון ההתנקשות" מרמז כאילו המחבלים ניסו לרצוח את ראשי הערים, ולא זה המצב (הם לא הורשעו בניסיון רצח). לפיכך יש להחזיר את שם הערך לשנו המקורי "ההתנקשות בראשי הערים הפלסטינים". דוד שי - שיחה 17:47, 10 במאי 2022 (IDT)
replies: text: :דוד שי, התקדים מתועד פה שיחה:ניסיון ההתנקשות ברונלד רייגן. התיאור שלנו בערך התנקשות אינו כולל פציעה או נכות. האם יש מקור האומר במפורש שנסיון לפגוע ולגרום לפציעה בלבד זו התנקשות? זה משנה את התפיסה כלפי מקרים של גרימת נכות מכוונת נוסח מאפיה. כרגע, אין ספק שהתנקשות לא השיגה את מטרתה אם היעד לא נהרג. אם אכן לא הייתה מטרה להרוג את ראשי הערים (יש מקור?) אז אכן המילה התנקשות אין מקומה בערך זה. ואז צריך לשנות את שמו ולהבין מדוע הוא ערך נפרד מהערך על המחתרת היהודית. Yyy774 - שיחה 18:05, 10 במאי 2022 (IDT)
replies: text: ::הבאתי לעיל הגדרה מהמילון שאומרת במפורש שהתנקשות היא "נִסָּיוֹן לִפְגֹּעַ בְּמִישֶׁהוּ אוֹ לְרָצְחוֹ", כלומר גם כאשר המטרה איננה רצח אלא רק פגיעה, זו התנקשות.

text: ::בפסק הדין נאמר שהכוונה מראש הייתה לפגוע אבל לא להרוג. בהתאם לכך ההרשעה היא בניסיון לגרימת חבלה חמורה ולא בניסיון רצח. זו עדיין התנקשות, כפי שהסברתי. דוד שי - שיחה 20:17, 10 במאי 2022 (IDT)
replies: text: :::בדקתי ומילון אבן שושן הוא מקור המילון שקישרת אליו וכך כתוב בו. עם זאת עדיין פירוש המילה המקובל הוא למטרת הרג.כך כתוב בערך התנקשות:*"התנקשות היא ניסיון מתוכנן לרצח אדם מסוים למען אינטרס מסוים, אשר בדרך כלל הוא אישיות ידועה או בעל תפקיד ציבורי."לא זכור לי מקור כלשהו המדבר על התנקשות במטרה לפצוע. חיפשתי מדגמית ולא מצאתי מקרה שבו כוונה לפצוע מכונה התנקשות. לאור כל זאת מדובר במקרה זה בנסיון התנקשות שלא צלח (בכפוף לשורה הבאה).  כתבת שלא היה תכנון להרוג את ראשי הערים, לא מצאתי את זה במקורות והספר אינו לפני. Yyy774 - שיחה 21:33, 10 במאי 2022 (IDT)
replies: text: ::::במקור 3 בערך מובא בסעיף 6ב. "כאשר אף אחד מהמטענים שהתפוצצו לא גרם למוות, הרי בהעדר ראיות נוספות, ספק אם נעשה במטען שימוש בכוונה לגרימת מוות ומן הספק הנאשמים זכאים להנות." צריך מקור חזק יותר כדי להכריע שלא היה נסיון התנקשות (מה שיבטל לדעתי את החשיבות של הערך כערך עצמאי). Yyy774 - שיחה 21:39, 10 במאי 2022 (IDT)
replies: text: ::::: טוב, יש פה ויכוח מילונים וזה לא ייגמר כי כל מילון אומר אחרת, כך ששוב אנחנו מגיעים למצב שהוויקיפדים עצמם צריכים להחליט. דוד שי ציין כי בפסק הדין נאמר שהכוונה הייתה לפגוע ולא להרוג, וזו הייתה ההתנקשות מבחינתם של המפגעים, הניסיון לפגוע. מטרת ההתנקשות בסופו של דבר הצליחה, זה למה לדעתי השם של דוד שי מתאים יותר, בכל זאת שעל פי המון הגדרות, התנקשות זה רצח ולא פגיעה פיזית. אקסינו - שיחה 11:45, 11 במאי 2022 (IDT)
thread_title: שם הערך

message: מישהו שינה את כותרת הפרק "הפיגוע" ל"ניסיון ההתנקשות", ואת כותרת הפרק "מעצר המחבלים ומשפטם" ל"מעצר המתנקשים ומשפטם". זהו ניסיון ברור לרכך את האירוע, ולכן אבהיר: הנחת מטעני חבלה במכונית היא פיגוע, וממתכנני פיגוע ומבצעיו הם מחבלים - זה אוצר המילים המקובל, ואין שמץ הצדקה לרכך אותו. מחבל הוא מחבל, גם כאשר הוא יהודי, ופיגוע הוא פיגוע, גם כאשר מבצעיו יהודים. אני יודע שקשה להתרגל, אחרי ששנים ארגון הטרור הזה קרוי "המחתרת היהודית" ולא "ארגון הטרור היהודי". דוד שי - שיחה 17:40, 10 במאי 2022 (IDT)
replies: text: פיגוע הוא בהגדרה בערך פיגוע:

text: פיגוע, התקפת מחבלים, פעולת איבה ואירוע פח"ע (פעילות חבלנית עוינת) הוא פעולה חבלנית אלימה אשר בשונה מפשע רגיל אינה מכוונת כלפי אדם מסוים אלא מכוונת כלפי קבוצה או קהילה מסוימת. פיגועים הם נשק שגרתי בפעילות טרור, ועל כן מקובלת לעיתים ההגדרה של פיגוע כפעולת טרור חבלנית או פעולת חבלה.

text: במקרה הזה מדובר בהתנקשות, לא בחרו בפגיעה אקראית בראשי הערים. כך גם ברצח רחבעם זאבי הי"ד זה לא פיגוע ומוגדר כהתנקשות. משחזר כמובן. Yyy774 - שיחה 17:46, 10 במאי 2022 (IDT)
replies: text: :העובדה שנבחרו קורבנות ספציפיים אינה משנה את העובדה שמדובר בפיגוע, במעשה טרור, ומי שעשו אותו הם מחבלים, כפי שרוצחי זאבי הם מחבלים. דוד שי - שיחה 17:50, 10 במאי 2022 (IDT)
replies: text: ::לא אכנס למלחמת עריכה, אבל אינני מסכים עם תיקוניך אלה. גם ההפניה לערך מורחב המחתרת היהודית שגויה, משום שהערך שלפנינו הוא ערך מורחב לפרט בערך המחתרת היהודית, ולא להפך. דוד שי - שיחה 17:53, 10 במאי 2022 (IDT)
replies: text: :::אתה טועה. לגבי המילה פיגוע - ודאי אין מדובר בפיגוע, לא סתם יש הגדרה לזה בוויקיפדיה שאינה כוללת התנקשות באנשים ספציפים. נא הגדר מחבלים, לא מוצא חשיבות ותועלת בכינוי הזה השמור בישראל לאוייבי מדינת ישראל בכוונתם. לגבי ערך מורחב, אני מוצא היגיון בדבריך, אפשר להעביר לפרק ראו עוד. Yyy774 - שיחה 17:57, 10 במאי 2022 (IDT)
replies: text: ::::גישתך מעניינת, ואולי הגיע הזמן לחבר מילון שמבהיר איזה מילים מיועדות להתייחסות ליהודי ואיזה לערבי. ועקרון הניטרליות של ויקיפדיה, מה יהא עליו?  דוד שי - שיחה 07:26, 11 במאי 2022 (IDT)

text: :::: אז על פי דבריך, אם הנפגעים הם ערבים זה ניסיון התנקשות ולא פיגוע? לא ככה כותבים אנציקלופדיה. בבקשה קרא ויקיפדיה:נקודת מבט נייטרלית. אקסינו - שיחה 11:48, 11 במאי 2022 (IDT)
replies: text: :::::אקסינו, יהיה נחמד אם תדייק יותר. על פיגוע טענתי שהוא לא שייך פה כי הקרבנות נבחרו אישית. לגבי המילה 'מחבל' אני טוען שבעברית זה מונח שמיוחד לאוייבי מדינת ישראל שפועלים נגדה שלא במסגרת צבאית (זו לא הגדרה מילונית). גם יפני יכול להיות מחבל (והיה) וגם יהודי שמתחבר לחמאס ויוצא לפיגוע דקירה כנגד ישראלים יכול להיות מחבל. זה לא עניין של דת. Yyy774 - שיחה 23:03, 11 במאי 2022 (IDT)
replies: text: ::::::וגם יהודי שרוצח ערבים או פוגע בהם מסיבה לאומנית הוא מחבל. ברוך גולדשטיין היה מחבל, עמי פופר הוא מחבל, נוספים שעסקו בטרור יהודי בישראל הם מחבלים, וגם חברי המחתרת היהודית הם מחבלים. דוד שי - שיחה 07:33, 12 במאי 2022 (IDT)

text: :::::: מחבל מגיע מהמילה חבלה, גם יהודי יכול להיות מחבל. אקסינו - שיחה 16:11, 12 במאי 2022 (IDT)
thread_title:  פיגוע שערכו מחבלים